**Secțiunea III: Lista de Cerințe**

**Termenii de Referință**

**Termenii de Referință** pentru achiziționarea lucrărilor de de suprailuminare a trecerii de pietoni din municipiul Ungheni Strada Decebal – trecerea de pietoni spre Școala Primară „Spiridon Vangheli” din municipiul Ungheni

**1. Context**

În ultima perioadă pe drumurile naționale din Moldova a fost înregistrată o creștere alarmantă a numărului de accidente auto cu consecințe grave. Statisticile Poliției Rutiere din cadrul Postului de Poliție Ungheni demonstrează o dinamică constantă a accidentelor rutiere, în creștere cu 10% începând cu anul 2011, o mare parte dintre aceștia implicând pietoni. Potrivit datelor Poliției, trecerile nesigure cauzează o parte majoră a accidentelor în timpul nopții din cauza vizibilității scăzute.

Traversarea străzii, în special în lipsa unui semafor, este o sarcină destul de complexă. Pietonii trebuie să estimeze viteza de deplasare a vehiculului, în dependență de aceasta să-și ajusteze și propria viteza de mers, să aleagă corect golurile apărute în trafic pentru a începe traversarea și să prevadă corect intențiile șoferilor. Pentru copiii este și mai dificil de traversat strada în locurile unde nu sunt instalate semafoarele și drumul are mai multe benzi. Totodată, de cealaltă parte sunt șoferii care trebuie să observe pietonii, să estimeze viteza de deplasare a vehiculului și a pietonilor pentru determina exact reacția necesară. Acest exercițiu devine și mai dificil în condiții de vizibilitate limitată sau iluminare neadecvată atunci când doar farurile sunt vizibile.

Un studiu realizat de Poliția Rutieră din orașul Ungheni a dezvăluit că în localitate există 26 de zone de traversare cu o concentrație mare de trafic și vizibilitate redusă în timpul nopții și vreme rea. În cadrul proiectului “Treceri de pietoni sigure și prietenoase pentru ungheneni*”* va fi iluminată trecerea de pietoni spre Școala Primară „Spiridon Vangheli” de pe strada Decebal.

**2: Obiectul serviciilor**

Grupul de inițiativă “Voluntarii ProUngheni” este format din oameni care sunt plini de idei, cu abilități de comunicare, convingere, organizare, cu spirit de inițiativă, calităţi foarte importante pentru a atrage în realizarea proiectului membri ai comunităţii (voluntari, agenţi economici sau instituţii publice).

În cadrul proiectului „Treceri de pietoni sigure și prietenoase pentru ungheneni”, finanțat de Fundația Comunitară și co-finanțat de Primăria mun. Ungheni, Grupul de inițiativă “Voluntarii ProUngheni” își propune să achiziționeze lucrări de suprailuminare a trecerii de pietoni din municipiul Ungheni Strada Decebal – trecerea de pietoni spre Școala Primară „Spiridon Vangheli” din municipiul Ungheni.

În acest scop, Grupul de inițiativă “Voluntarii ProUngheni” a elaborat acești Termeni de Referință pentru achiziționarea lucrărilor de suprailuminare a trecerii de pietoni din municipiul Ungheni Strada Decebal – trecerea de pietoni spre Școala Primară „Spiridon Vangheli” din municipiul Ungheni.

**3. Conținutul și cerințele față de bunuri/servicii**

**Rezultate aşteptate**

Compania selectată va realiza activităţile generale: conform caietului de sarcini

Serviciile vor fi oferite conform condiţiilor solicitate de Grupul de inițiativă “Voluntarii ProUngheni” stipulate în prezentul document şi în baza contractelor semnate între părţi.

Criterii de eligibilitate a companiei:

• Experienţă în lucrări de iluminare

• Experienţa de lucru cu Administrații Publice Locale, organizaţii internaţionale, organizații neguvernamentale va pezenta un avantaj în procesul de selectare.

**Obiectul cererii ofertelor de prețuri/Licitației**

|  |  |  |  |
| --- | --- | --- | --- |
| Nr d/r | Denumire lucrare/echipament | Unitatea de măsură | Nr unități |
|  | Lucrări de suprailuminare a trecerii de pietoni din municipiul Ungheni Strada Decebal – trecerea de pietoni spre Școala Primară „Spiridon Vangheli” din municipiul Ungheni | contract | 1 |

**Cerințe referitoare la materiale și echipament**

Toate materialele necesar a fi utilizate vor respecta performanțele de calitate specificate în fișele tehnice, normele și standardele în vigoare în Republica Moldova.

Aceste activităţi trebuie considerate ca fiind cerinţe minime, iar dacă alte activitaţi relaţionate sunt necesare în vederea realizării obiectivelor contractului, acestea vor face parte din responsabilitatea Firmei contractate pentru suprailuminarea a trecerii de pietoni.

**Cerinte:**

Compania trebuie să aibă capacitatea de a furniza resursele necesare, de a-şi îndeplini activităţile şi de a-şi atinge obiectivele prevăzute la standardele impuse, în intervalul de timp stabilit. Compania va fi responsabilă din punct de vedere financiar şi va trebui să dispună de capacități tehnice pentru efectuarea lucrărilor de suprailuminare a trecerii de pietoni.

Pe toată durata de implementare a contractului, Compania contractată va lua toate măsurile necesare pentru a preveni orice situaţie de natură să compromită realizarea cu imparţialitate şi obiectivitate a activităţilor contractuale. Compania se angajează să cunoască foarte bine şi să înţeleagă cerinţele, scopul şi obiectivele contractului.

**Facilităţi oferite de către Autoritatea Contractantă**

Grupul de inițiativă “Voluntarii ProUngheni” va oferi companiei contractate capacitatea managerială şi de expertiză necesară pentru buna derulare şi implementare a contractului, constând în:

1. sprijin tehnic prin contribuţia experţilor proprii la realizarea obiectivelor propuse prin prezentul contract;

2. acces la sursele de informare și baza de date tehnice disponibile, etc.

**Data de începere şi perioada de execuţie a contractului**

Contractul va incepe efectiv după data semnării acestuia de către Grupul de inițiativă “Voluntarii ProUngheni” şi Prestator, iar execuţia sa va începe la data notificării din partea Grupul de inițiativă “Voluntarii ProUngheni”, nu mai târziu de 5 zile după semnare.

Durata contractului este de aproximativ 1,0 luni.

**Pretul contractului și modalitatea de plată**

Preţul contractului va include toate cheltuielile necesare pentru execuţia contractului.

Preţul contractului este ferm şi nu se ajustează.

Plata se va efectua integral după încheierea lucrărilor de suprailuminare a trecerilor de pietoni.

Transferul către prestatorul de servicii va fi efectuat în lei moldoveneşti (MDL), conform ratei de schimb a Băncii Naționale din Republica Moldova la data transferului.

**Specificații servicii și Tabelul de Date Comparative:**

|  |  |  |  |  |
| --- | --- | --- | --- | --- |
| **Nr.**  | **Cerințele minime ale** Grupul de inițiativă “Voluntarii ProUngheni” | **Cantitate** | **Oferta este conformă?** Ofertantul să completeze | **Detaliile despre bunurile/serviciile oferite.** Ofertantul să completeze |
| 1.1 | Lucrări de suprailuminare a trecerii de pietoni din municipiul Ungheni Strada Decebal – trecerea de pietoni spre Școala Primară „Spiridon Vangheli” din municipiul Ungheni |  1 contract | ☐ Da ☐ Nu | Introduceți detaliile bunurilor/serviciilor oferite, inclusiv specificațiile și marca/modelul oferit, dacă este cazul |

**Cerințe privind livrarea și Tabelul de Date Comparative:**

|  |  |  |
| --- | --- | --- |
| **Cerințele** Grupul de inițiativă “Voluntarii ProUngheni” | **Oferta este conformă?** Ofertantul să completeze | **Detalii** Ofertantul să completeze |
| **Timpul de livrare** | Ofertantul trebuie să livreze bunurile/serviciile timp de 1,0 luni din momentul semnării Contractului. | ☐ Da ☐ Nu | Inserați detalii  |
| Grupul de inițiativă “Voluntarii ProUngheni” | În momentul atribuirii Contractului, Grupul de inițiativă “Voluntarii ProUngheni” își rezervă dreptul de a varia cantitatea de servicii asociate specificate mai sus, cu condiția ca aceasta să nu depășească +/- 20%, fără nici-o modificare a prețurilor unitare sau a altor termeni și condiții ale CdO. | ☐ Da ☐ Nu | Inserați detalii |